Борис Младенов-Young
Не съществува рай на този свят…

chitanka.info

Не съществува рай на този свят!

За никого животът не е лесен;

по клоните парите не растат

и няма хляб „омесен, па обесен“.

Но има земен кът, честит, богат,

трудът за всички хора там е песен.

Способен ли си и си здрав и млад,

ще изградиш свой минирай чудесен.

И емигрантът с яките плещи

към него неотклонно се стреми,

измъчен, бос и гол като тояга…

Не! Няма Рай, но има земен Ад,

с войни, насилия, убийства, глад…

От него на живот и смърт той бяга!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.